คือ หลังจาการมีประจำเดือนหนูมีอะไรกับแฟนตลอดโดยไม่ป้องกันเลยค่ะ และช่วงตกไข่ วันที่27-30 หน. ที่ผ่านมาก็มีอะไรกันตลอด และเริ่มมีอาการเลือดออกทั้งๆที่ไม่ถึงกำหนดมีประจำเดือน แต่เป็นปริมานน้อย หนูจะท้องมั้ยค่ะ หรือต้องหาเฉพาะทางหรือเปล่า
สวัสดีค่ะ หากมีเพศสัมพันธ์โดยไม่ได้ป้องกันก็มีโอกาสตั้งครรภ์ค่ะโดยเลือดที่ออกก่อนประจำเดือน คือก่อน 21 วันนับจากประจำเดือนครั้งก่อน อาจมีสาเหตุจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมด-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไข แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์